Ο **Ζαν-Σιλβαίν Κλωντ Μπαμπέν** (γαλλικά: *Jean-Sylvain Claude Babin*, γεννημένος στις 14 Οκτωβρίου 1986) είναι Μαρτινικανός επαγγελματίας ποδοσφαιριστής, ο οποίος αγωνίζεται για λογαριασμό της ισπανικής Εσπόρτινγκ δε Χιχόν ως κεντρικός αμυντικός.

Συλλογική Καριέρα
-----------------

Γεννημένος στην Κορμπέιγ-Εσόν της Εσόν, ο Μπαμπέν εκπαιδεύτηκε ποδοσφαιρικά στα τμήματα υποδομής της ΛΜ Σατορού, ενώ πραγματοποίησε το επίσημο ντεμπούτο του σε επίπεδο ανδρών αγωνιζόμενος με τη δεύτερη ομάδα του συλλόγου. Ξεκίνησε να αγωνίζεται ως επαγγελματίας κατά τη διάρκεια της σεζόν 2003-04, πραγματοποιώντας μία συμμετοχή με την πρώτη ομάδα του συλλόγου, η οποία αγωνιζόταν στη Λιγκ 2.

Στις 30 Αυγούστου 2007, ο Μπαμπέν παραχωρήθηκε ως δανεικός στην ΦΚ Μαρτίγκ. Μετά το πέρας της περιόδου δανεισμού του, αποχώρησε από την Σατορού.

Στις 14 Ιουλίου 2008, ο Μπαμπέν μετακόμισε στην Ισπανία για λογαριασμό της Λουθένα ΚΦ, συλλόγου της Σεγούντα Ντιβισιόν Β. Αγωνίστηκε αρκετά συχνά με τους Ανδαλουσιάνους κατά τη διάρκεια της παρουσίας του, ενώ αποτέλεσε σημαντική αμυντική μονάδα του συλλόγου κατά τη διάρκεια της σεζόν 2009-10.

Στις 2 Αυγούστου 2010, ο Μπαμπέν μεταγράφηκε στην ΑΝ Αλκορκόν, η οποία είχε μόλις προβιβασθεί στη Σεγούντα Ντιβισιόν. Πραγματοποίησε το επίσημο ντεμπούτο του με τον σύλλογο της Μαδρίτης αργότερα κατά τη διάρκεια του ίδιου μήνα, αγωνιζόμενος ως βασικός σε εκτός έδρας ισόπαλη αναμέτρηση με τελικό σκορ 1–1 απέναντι στην Αλμπαθέτε Μπαλομπιέ.

Ο Μπαμπέν πέτυχε το πρώτο τέρμα του για λογαριασμό των *Alfareros* στις 22 Οκτωβρίου 2011, πετυχαίνοντας το νικητήριο τέρμα κατά τη διάρκεια εντός έδρας επικράτησης με σκορ 2–1 επί της Ρεκρεατίβο δε Ουέλβα. Συνολικά, πέτυχε ακόμη πέντε τέρματα κατά τη διάρκεια της συγκεκριμένης σεζόν, καθώς η ομάδα του απέτυχε να προβιβαστεί κατά τη διαδικασία των πλέι οφ.

Στις 9 Ιουνίου 2014, ο Μπαμπέν υπέγραψε συμβόλαιο συνεργασίας διάρκειας τεσσάρων ετών για λογαριασμό της Γρανάδα ΚΦ. Πραγματοποίησε το ντεμπούτο του στη Λα Λίγα στις 23 Αυγούστου, ενώ, παράλληλα, συνεισέφερε στην εντός έδρας επικράτηση της ομάδας του με σκορ 2–1 επί της Ντεπορτίβο δε Λα Κορούνια.

Στις 4 Αυγούστου 2016, ο Μπαμπέν ήρθε σε συμφωνία με την, επίσης ομάδα της Λα Λίγα, Εσπόρτιν δε Χιχόν, προκειμένου να αγωνιστεί με τα χρώματά της για τις επόμενες τρεις σεζόν.

Διεθνής Καριέρα
---------------

Ο Μπαμπέν επέλεξε να εκπροσωπήσει σε διεθνές επίπεδο την Μαρτινίκα. Πραγματοποίησε την πρώτη διεθνής συμμετοχή του κατά τη διάρκεια του ΚΟΝΚΑΚΑΦ Γκολντ Καπ 2013, όπου αγωνίστηκε σε ολόκληρα τα 90 λεπτά αναμέτρησης, βοηθώντας την εθνική ομάδα της Μαρτινίκας να επικρατήσει με σκορ 1–0 του Καναδά, στα πλαίσια της φάσης των ομίλων της διοργάνωσης.

### Διεθνή Τέρματα

*Τελευταία ενημέρωση: 1 Ιουνίου 2016* (Το σκορ της Μαρτινίκας εμφανίζεται πρώτο, ενώ η αναφορά του σκορ λαμβάνει υπόψη το κάθε τέρμα του Μπαμπέν)

| No | Ημερομηνία | Τοποθεσία | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 1 Ιουνίου 2016 | Πιερ-Αλικέρ, Φορ-ντε-Φρανς, Μαρτινίκα |  Γουαδελούπη | **2**–0 | 2–0 | Προκριματικά Κυπέλλου Καραϊβικής 2017 |

Διακρίσεις
----------

### Συλλογικές

**Μακάμπι Τελ Αβίβ**

* Τότο Καπ Αλ: 2017–18

Παραπομπές
----------

1. ↑  (Γαλλικά) «J.S Babin à Martigues». *LB Châteauroux*. 30 Αυγούστου 2007. Αρχειοθετήθηκε από το πρωτότυπο στις 10 Αυγούστου 2014. Ανακτήθηκε στις 6 Ιανουαρίου 2020.
2. ↑  (Ισπανικά) González, Manuel (14 Ιουλίου 2008). «Babin, un francés sub-23, nuevo fichaje del Lucena». *Cordobadeporte.com*. Αρχειοθετήθηκε από το πρωτότυπο στις 29 Ιουλίου 2014. Ανακτήθηκε στις 5 Ιανουαρίου 2020.
3. ↑  (Ισπανικά) «El central francés Babin, sexto refuerzo del Alcorcón». *MARCA*. 2 Αυγούστου 2010. Ανακτήθηκε στις 5 Ιανουαρίου 2020.
4. ↑  (Ισπανικά) «El Alcorcón suma su primer punto en Segunda». *MARCA*. 29 Αυγούστου 2010. Ανακτήθηκε στις 6 Ιανουαρίου 2020.
5. ↑  (Ισπανικά) «%27This+is+Santo+Domingo%27». *MARCA*. 22 Οκτωβρίου 2011. Ανακτήθηκε στις 6 Ιανουαρίου 2020.
6. ↑  (Ισπανικά) «El Granada oficializa el fichaje del central Babin». *MARCA*. 9 Ιουνίου 2014. Ανακτήθηκε στις 6 Ιανουαρίου 2020.
7. ↑  (Ισπανικά) «Granada vs Deportivo: resumen, goles y resultado». *MARCA*. 24 Αυγούστου 2014. Αρχειοθετήθηκε από το πρωτότυπο στις 4 Σεπτεμβρίου 2018. Ανακτήθηκε στις 6 Ιανουαρίου 2020.
8. ↑  (Ισπανικά) Rivera, Víctor (4 Αυγούστου 2016). «El Sporting firma al central Babin por tres años y logra la cesión del delantero del Villarreal Akran Afif». *La Nueva España*. Ανακτήθηκε στις 6 Ιανουαρίου 2020.
9. ↑  (Γαλλικά) «Le fabuleux destin de Babin». *La Nouvelle République du Centre-Ouest*. 4 Φεβρουαρίου 2015. Ανακτήθηκε στις 6 Ιανουαρίου 2020.
10. ↑  (Αγγλικά) «Canada falls 0:1 to Martinica». *Canada Soccer*. 7 Ιουλίου 2013. Αρχειοθετήθηκε από το πρωτότυπο στις 20 Αυγούστου 2016. Ανακτήθηκε στις 6 Ιανουαρίου 2020.
11. ↑  (Γαλλικά) «La solution est venue de derrière». France-Antilles. 2016-06-03.. Ανακτήθηκε στις 2017-05-15.
12. ↑  (Εβραϊκά) «בפעם החמישית: מכבי ת"א זכתה בגביע הטוטו». One. 14 Δεκεμβρίου 2017. Ανακτήθηκε στις 6 Ιανουαρίου 2020.

Εξωτερικοί Σύνδεσμοι
--------------------

* Προφίλ Ζαν-Σιλβαίν Μπαμπέν στο BDFutbol
* Προφίλ του Ζαν-Σιλβαίν Μπαμπέν στο Futbolme (Ισπανικά)
* Ζαν-Σιλβαίν Μπαμπέν στην ιστοσελίδα National-Football-Teams.com
* (Αγγλικά) Προφίλ Ζαν-Σιλβαίν Μπαμπέν στο Soccerway


|  |  |
| --- | --- |
| 

|  |
| --- |
| * Πύλη:Ποδόσφαιρο
 |

 |